Pekná cesta

Pekná cesta je ulica v Bratislave, v mestskej časti Rača. Nachádza sa v miestnej časti Krasňany, je jej ústrednou tepnou. Tiahne sa kolmo od Račianskej ulice na úpätie Malých Karpát, križuje Cyprichovu, Hubeného a Kadnárovu.

Zastávka MHD Pekná cesta je obsluhovaná predovšetkým električkovou dopravou, počas pracovných dní aj autobusmi.

Na ulici má pobočku obchodný reťazec Lidl a Kraj. Na Peknej ceste 4 sa nachádza stredoškolský internát a na Peknej ceste 2 ubytovňa UNB Bratislava. Na Peknej ceste 6 sídli tlačiareň Slovenská Grafia. 

Spoločnosť Geodézia Bratislava sa nachádza na Peknej ceste 15. Na Peknej ceste 17 má celoslovenské ústredie náboženská spoločnosť Jehovovi svedkovia. V susednej budove na Peknej ceste 19 mali v minulosti sídlo Západoslovenské štátne lesy. V rokoch 19701981 v tejto inštitúcii pracoval po vynútenom odchode z politického života Alexander Dubček ako mechanizátor, na priečelí budovy má osadenú pamätnú dosku. V súčasnosti v budove sídli viacero spoločností.

 Galéria 

 Poznámky 

 Referencie 

 Iné projekty 

 Externé odkazy 
 Pekná cesta na mape Bratislavy

Kategória:Ulice v Rači
Kategória:Turistická značkovaná trasa číslo 2402